Кое е най-важното при избора на кошара?
Най-важното при избора на кошара е да се гарантира безопасността на бебето/детето. Затова бъдете особено внимателни по отношение на следното:
● Дълбочината (разстоянието между основата на матрака и горния ръб на кошарата) трябва да бъде най-малко 60 см
● Разстоянието между матрака и страните трябва да бъде не повече от 2 см
● Трябва да има добра вентилация – всички страни трябва да бъдат от материал, който пропуска въздуха
● Добър дизайн (не става дума за известна марка или атрактивна външност) – кошарата не трябва да има издадени/изпъкнали части, в които детето би могло да удари главичката си или да ги използва като „стъпало“, за да прескочи стената на кошарата; също така не трябва да има празни пространства, тъй като може да се заклещи в тях
● Парапетите трябва да имат двойни заключващи се механизми, за да се предотврати инцидентно падане, както и сгъване на кошарата или на част от нея
● Подът трябва да бъде стабилен (да не провисва), което можете да проверите, като упражните натиск върху него


